recursal/SuperWikiNEXT-32B huggingface dataset:
Apostelen Mattias (her avbildet sammen med Judas Taddeus) var den trettende disippelen, valgt for å erstatte Judas. Fra Josef Anton Hafners verksted, ca 1750.
**Andreas og Mattias' gjerninger** (latin *Acta Andreae et Matthiae apud Anthropophagos*, egentlig *Andreas og Mattias' gjerninger blant menneskeeterne*) er et apokryfisk skrift fra oldkirken, skrevet på gresk ca år 200-210. Det har antagelig vært den andre halvdelen av det større skriftet Andreas' gjerninger, og tilhører de apokryfe apostelgjerningene, en sjanger som skildrer de kristne apostlenes liv og gjerningene i tiden etter det som skildres i Bibelens skrift *Apostlenes gjerninger*.

Det større *Andreas' gjerninger* er bare delvis kjent og rekonstruert, men har tilsynelatende bestått av to deler: den ene delen handler om apostelen Andreas' reiser i Lilleasia og Hellas, og den andre delen om hans død i byen Patras, nord på Peloponnes. En forkortet versjon av verket på latin ble skrevet av Gregor av Tours ca 593. 

Fortellingen tar utgangspunkt i Apostlenes gjerningers beretning om urmenigheten i Jerusalem, og introduserer den tanken at disiplene «delte landene mellom seg ved å kaste lodd». Den nye apostelen Mattias blir sendt til menneskeeternes land, som ligger på et uspesifisert sted. Andreas får en åpenbaring om at Mattias trenger hjelp, og kommer ham til unnsetning etter en sjøreise hvor Jesus er styrmann. Fortellingen inneholder videre visjoner av Kristus, fangenskap og pinsler hos hedningene, oversvømmelse, mirakuløs redning og kollektiv omvendelse. Fortellingen inneholder flere eventyrmotiv, og har mange fellestrekk med *Odysseen*.

Teksten inneholder både henvisninger til Jesu' gjerninger som er kjent fra evangeliene, og henvisninger til andre, skjulte undre. Andreas blir framhevet både ved at hans liv og lidelser blir sammenlignet med Jesu lidelser, og ved at Andreas har regelmessige åpenbaringer av Jesus.

Teksten er oversatt til norsk i antologien *Tidligkristne apokryfer*, 2011.

Referanser
----------

1. 1 2 3  Kilde for sitat og vurderinger er Reidar Aasgaards innledning til *Tidligkristne apokryfer*, 2011

|  |  |
| --- | --- |
| Oppslagsverk/autoritetsdata | LCCN
 |
| Medaljeoversikt |
| --- |
| Konkurrerte for Norge Norges flagg |
| Langrenn |
| Langrenn Norgesmesterskapet på ski |
| Sølv | 2010 Stokke | 3 x 10 km stafett |
| Sølv | 2014 Lillehammer | 3 x 10 km stafett |
| Sølv | 2014 Gålå | 50 km fristil |
| Sølv | 2017 Lygna |  3 x 10 km stafett |
| Bronse | 2011 Steinkjer | 3 x 10 km stafett |
| Bronse | 2012 Voss | 3 x 10 km stafett |

**Daniel Myrmæl Helgestad** (født 9. juli 1987) er en norsk tidligere langrennsløper som representerte Henning Skilag fra 2015 til han la opp i 2017. I sine tidligere år representerte han Jardar IL og Fossum IF i Bærum hvor han har vokst opp, og senere Byåsen Idrettslag.

Han var tidligere medlem i *Team Trøndelag*, sammen med blant andre Marte Elden og Hans Petter Lykkja.

Helgestads beste plassering i verdenscupen i langrenn er en 13.-plass på 10 km klassisk i Falun. Mange tror feilaktig at det er en 15. plass på 50 km klassisk i Holmenkollen som er Helgestads beste plassering. I 2014 vant han to renn i Skandinavisk cup. Han har tre sølvmedaljer og to bronsemedaljer i stafett i NM. I 2014 tok han også individuelt NM-sølv på 50 km fristil.

Foran 2015/2016-sesongen meldte Daniel overgang til den nordtrønderske klubben Henning Skilag.

I 2019 vant han Trondheim Maraton i klassen Teammaraton for Sparebank 1 Regnskapshuset SMN, sammen med Kristian Forbord, Tommy B. Hove og Marco Bjørklund Fria.

Etter endt skikarriere gikk Helgestad over i jobb som regnskapskonsulent i storkundeavdelingen til Sparebank 1 Regnskapshuset SMN AS.

Referanser
----------

1. ↑  «Arkivert kopi». Arkivert fra originalen 28. juli 2011. Besøkt 1. februar 2011.
2. ↑  «Martin møtte veggen i Falun». *www.dagsavisen.no* **(norsk)**. Besøkt 23. februar 2019.
3. ↑  eqtiming. «Trondheim Maraton 2019 - 07.09.2019». *live.eqtiming.com* **(engelsk)**. Besøkt 14. september 2019.
4. ↑  Gir seg etter 14 år i skyggen av de store Aftenposten

Eksterne lenker
---------------

* (en) Daniel Myrmæl Helgestad – FIS (langrenn) Rediger på Wikidata
* Jeg er mer motivert enn noen gang. langrenn.com (1. juni 2013)
Dette navnet følger spansk navneskikk og alfabetiseres derfor etter det første av de to etternavnene.
**Daniel Moreno Fernández** (født 5. september 1981 i Madrid) er en profesjonell spansk landeveissyklist.

Hans største seier til nå i karrieren var da han vant den 4. etappen av Vuelta a España i 2011. Det skjedde på en fjelletappe.

Meritter
--------

2003
10.-plass, GP Ciudad de Vigo
2004
6.-plass sammenlagt, Tour of Britain
2005
2.-plass sammenlagt, Vuelta a Andalucía
2.-plass Prueba Villafranca de Ordizia - Clasica de Ordizia
2006
2.-plass sammenlagt, Volta ao Alentejo
3. etappe
3.-plass sammenlagt, Clasica a Alcobendas
1. etappe
3.-plass sammenlagt, Vuelta a Burgos
2007
Escalada a Montjuïc
5. etappe, Tour de San Luis
4. etappe, La Vuelta a Chihuahua
2008
1. etappe, Euskal Bizikleta
12.-plass sammenlagt, Vuelta a España
2009
4. etape La Vuelta a Chihuahua
2.-plass, Japan Cup
2.-plass, Giro del Piemonte
2.-plass sammenlagt, Polen rundt
11.-plass sammenlagt, Vuelta a España
2010
8.-plass, Clasica de Almeria
10.-plass Brabantse Pijl
2011
Giro del Piemonte
4. etappe, Vuelta a España
2.-plass sammenlagt, Vuelta a Burgos
4. etappe
2012
Sammenlagt, Vuelta a Burgos
1. og 2. etappe
Poengkonkurransen
GP Miguel Indurain
2. og 7. etappe, Critérium du Dauphiné
4. etappe, Vuelta a Andalucia
5.-plass sammenlagt, Vuelta a España
2013
La Flèche Wallonne
4. og 9. etappe, Vuelta a España
2015
5. etappe, Vuelta a Burgos

Referanser
----------

Eksterne lenker
---------------

* (en) Daniel Moreno – kategori av bilder, video eller lyd på Commons Rediger på Wikidata
* (en) Daniel Moreno – UCI Rediger på Wikidata

* (en) Daniel Moreno – ProCyclingStats Rediger på Wikidata

* (en) Daniel Moreno – Cycling Archives Rediger på Wikidata

* (en) Daniel Moreno – Cycling Quotient Rediger på Wikidata

* (en) Daniel Moreno – CycleBase Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
Anitras dans som illustrert i 1936 av Arthur Rackham (1867-1939)
**«Anitras dans»** er et musikkstykke for orkester av Edvard Grieg fra 1874–1875 og en del av scenemusikken til Henrik Ibsens skuespill *Peer Gynt* (op. 23, der «Anitras dans» er sats nr. 16). Stykket inngår også som tredje sats i *Peer Gynt-suite nr. 1, op. 46* fra 1888.

Besetning
---------

Opptak av «Anitras dans»
Stykket er skrevet for et orkester bestående av slagverk (triangel) og strykere. 

I 1888 ble det også utgitt versjoner for 2- og 4-hendig piano.

Musikken
--------

«Anitras dans» hører til fjerde akt, scene 6 av skuespillet, der Peer Gynt utgir seg for å være profet. Peer Gynt er i ørkenen ved en araberhøvdings telt. Han ligger hvilende på noen puter iført «østerlandsk dragt» mens noen piker synger og danser for ham. Etter først en «Arabisk dans» følger «Anitras dans» der Anitra danser for Peer Gynt med et visst snev av forførende sensualitet.

Musikken er svært enkelt og delikat orkestrert, med kun strykere i tillegg til et enslig triangel. Stykket har tempobenevnelsen *Tempo di Mazurka* og er med andre ord en masurka i 3/4-takt. Etter en kort innledning lyder hovedtemaet (begynnelsen):

\relative c'' {
\set Staff.midiInstrument = #"string ensemble 1"
\set Score.tempoHideNote = ##t \tempo 4 = 160
\time 3/4
  \set Score.barNumberVisibility = #all-bar-numbers-visible
  \override TupletBracket #'stencil = ##f
  \set Score.currentBarNumber = #1
  \key c\major
  % Permit first bar number to be printed
  \partial 4

e,4\p|\acciaccatura { a16 b } a8-. gis-. a-. b-.( c-. d-.) | e( a) e4--( d--\trill) | c8( a' c,4) b\trill( | a2) r4 |\crescTextCresc a8_(_\(\< c\! a4--) g\trill\) | fis8(\( c') fis,2--\) | \dimTextDim f!8(\(\> c')\! f,4--\) e\trill | dis8( b') dis,2
}

Tross åpningens nærmest grasiøse uskyld, krydres stykket etter hvert med stadig mer «forvridd trolsk kromatikk». Dette er med på å antyde Anitra-skikkelsens tvetydighet og slektskapet til Den Grønnkledte.

Innspillinger (i utvalg)
------------------------

* George Thalben-Ball. Innspilt i Kingsway Hall, London, 6. juli 1933. Utgitt på His Master's Voice B 4465 og på His Master's Voice A.L. 2872 (i Norge).

Referanser
----------

1. 1 2  Benestad og Schjelderup-Ebbe (1990), s. 194

Litteratur
----------

* Benestad, Finn; Schjelderup-Ebbe, Dag (1990). *Edvard Grieg: Mennesket og kunstneren* (2 utg.). Oslo: Aschehoug. ISBN 82-03-16373-4.

Eksterne lenker
---------------

* Anitras dans hos Store norske leksikon
Gammelt postkort med Anitsjkovbroen
**Anitsjkovbroen** (russisk: Аничков мост) i St. Petersburg krysser elvekanalen Fontanka som del av hovedgaten Nevskij prospekt. 

Den ble oppkalt etter ingeniøren oberstløytnant Mikhail Anitsjkov, som var stasjonert med sin bataljon i nærheten i tsarina Anna Ivanovnas regjeringstid. Det var Anitsjkovs ingeniørbataljon som i 1715-16 bygde den første trebroen her, på tsar Peter Is ordre. Den ble tegnet av Domenico Trezzini. Intet gjenstår av denne broen. En ny bro ble bygd i stein tidlig i 1840-årene; den passet bedre til Nevskij prospekts bredde.

Broen er blitt internasjonalt kjent fremfor alt på grunn av de fire «Hestetemmerne»-skulpturene, laget av den tyskbaltiske billedhuggeren Peter Clodt von Jürgensburg. Broen nevnes i Pusjkins, Gogols og Dostojevskijs verker.

Anitsjkovpalasset like ved er oppkalt etter broen.

En av skulpturene av «hestetemmerne»

Litteratur
----------

* Ju. B. Novikov: *Mosty i naberezhnye Leningrada*, Lenizdat: St. Petersburg, ISBN 5-289-00690-7

Eksterne lenker
---------------

* (en) Anichkov bridge – kategori av bilder, video eller lyd på Commons Rediger på Wikidata
**Bjarte Ystebø** (født 7. januar 1979) er en norsk politiker, skribent og organisasjonsmann.

Bjarte Ystebø har vært medlem av Kristelig Folkeparti (KrF) i mange år. Han har vært leder i lokallaget Bergen Vest KrF. Han var også blant pådriverne for det politiske samarbeidet mellom Høyre, KrF og FrP i Bergen bystyre.

Bjarte Ystebø var assisterende redaktør i den kristenkonservative ukeavisa *Norge IDAG* i Bergen fra starten i 1999 til 2022, da han trakk seg etter en intern maktkamp. 

Han har også startet den konservative grasrotorganisasjonen Kristenfolket, som han er leder for, og Oslo Symposium, en konferanse for konservativ verdidebatt. Konferansen har vært arrangert hvert valgår siden 2011, og blir støttet av *Norge IDAG* og Internasjonale kristne ambassade Jerusalem (ICAJ). Ystebø leder også styret for Kåre Kristiansens minnepris.

Bjarte Ystebø er sønn til Asbjørn Odd Ystebø (født 1945), lektor, abortmotstander og grunnlegger av Vestnorsk utvandringssenter. Han er faren til Joel Ystebø (født 2001) som i 2021 ble politisk nestleder i Kristelig Folkepartis Ungdom og vararepresentant for Hordaland på Stortinget.

Referanser
----------

1. ↑  «Meg & deg». *Bergensavisen*: 34. 7. januar 2019.
2. ↑  *Bergens Tidende* 2012: *To partier slåss om Ystebø*
3. ↑  Åse Brandvold: *Den undertrykte skapnings sukk – pinsebevegelsen, nyliberalismen og verdikampen* (2010)
4. ↑  dagen.no om Oslo Symposium 2015
5. ↑  dagen.no 20. mars 2015: *Bekreftelse og utfordring*
6. ↑  dagen.no 14. februar 2015: *Ekman-pris splitter Kristenfolket*

|  |  |
| --- | --- |
| Oppslagsverk/autoritetsdata | VIAF **·** ISNI
 |
*for filmen fra 1963 med samme tittel, se Den store flukten*
***The Great Escape*** er det fjerde albumet til Blur. Det ble sluppet i 1995, og forventningene var høye siden albumet var oppfølger til det godt mottatte albumet Parklife. *The Great Escape* fikk også gode kritikker, og solgte bra da det ble sluppet. Det nådde førsteplass på de britiske listene, og ble Blurs første album på de amerikanske listene – selv om det ikke nådde høyere enn 150.-plass.

Sangene «Country House», «The Universal», «Stereotypes» og «Charmless Man» ble alle sluppet som singler. «Country House» ble Blurs første singel som nådde 1.-plass på de britiske topplistene. Damon Albarn avslørte i ettertid at de fleste, om ikke alle, sangene på albumet handlet om han selv på en eller annen måte (for eksempel er «Dan Abnormal» et anagram for «Damon Albarn»).

Singelen *«Country House»* ble lansert to uker senere enn den først annonsert. Dette var for å skape en konkurranse med Oasis' singel *«Roll With It»*. Denne konkurransen ble kalt «krigen om britpop». Blur solgte til slutt mest og så på seg selv som vinnere.

Sporliste
---------

Samtlige spor er skrevet av Damon Albarn, Graham Coxon, Alex James og Dave Rowntree.

1. «Stereotypes» – 3:10
2. «Country House» – 3:57
3. «Best Days» – 4:49
4. «Charmless Man» – 3:34
5. «Fade Away» – 4:19
6. «Top Man» – 4:00
7. «The Universal» – 3:58
8. «Mr. Robinson's Quango» – 4:02
9. «He Thought of Cars» – 4:15
10. «It Could Be You» – 3:14
11. «Ernold Same» – 2:07
12. «Globe Alone» – 2:23
13. «Dan Abnormal» – 3:24
14. «Entertain Me» – 4:19
15. «Yuko and Hiro» – 5:24
	* Inneholder et bonusspor ved nøyaktig 4:20 som er en instrumentalutgave av «Ernold Same».

Eksterne lenker
---------------

* (en) *The Great Escape* på Discogs Rediger på Wikidata

* (en) *The Great Escape* på MusicBrainz Rediger på Wikidata

* (en) *The Great Escape* på Spotify Rediger på Wikidata

* (en) *The Great Escape* på AllMusic Rediger på Wikidata


|  |  |
| --- | --- |
| Oppslagsverk/autoritetsdata | MusicBrainz
 |
En **ladestokk** er et redskap brukt på munningsladevåpen for å skyve eller banke prosjektilet på plass i kammeret foran kruttet. På kanoner ble ladestokken oppbevart på lavetten, på håndvåpen som musketter og pistoler var det et eget system av rør eller beslag under løpet for å holde ladestokken på plass når den ikke var i bruk. Særlig på karabiner og pistoler kunne ladestokken falle ut, og dette ble løst ved å feste den under munningen på våpenet med et hengsel. Selve ladestokken var gjerne av tre eller metall, med et hode for å ligge an mot prosjektilet. Bakenden av ladestokken på håndvåpen var ofte gjenget for feste for forskjellig redskap til rengjøring og vedlikehold av løpet.

Tidlige ladestokker var oftest av tre. Ettervert som mer finkalibrde håndvåpen ble utviklet, gikk ladestokkene over til å være laget av jern på 16- og begynnelsen av 1700-tallet. På kanoner ble imidlertid ladestokker av tre beholdt helt fram til bakladervåpen gjorde bruken av ladestokker unødvendig. Mange våpen beholdt likevel ladestokken under til bruk som **pussestang**. På harpunkanoner, som lades via løpet, brukes fortsatt ladestokker av tre.

Referanser
----------

1. ↑  Carman, W.Y. (2004). *A history of firearms : from earliest times to 1914* (uavkortet nyutgivelse utg.). Mineola, N.Y.: Dover Publications. ISBN 0486433900.
2. ↑  Haecker, Charles M.; Mauck, Jeffrey G. (2009). «Ordliste». *On the prairie of Palo Alto : historical archaeology of the U.S.-Mexican war battlefield* (2. opplag utg.). College Station, Tex.: Texas A & M Univ. Press. s. 202. ISBN 1603441581. Besøkt 14. oktober 2015.
3. ↑  Flatnes, Øyvind (2013). *From musket to metallic cartridge : a practical history of black powder firearms*. Ramsbury Malborough: Crowood Press. ISBN 1847975933.
4. ↑  Björnsson & al. (2014). «Håndbok for vedlikehold og bruk av våpen og utstyr for fangst av bardehvaler i NAMMCOs medlemsland» (PDF). Den internasjonale hvalfangstkommisjonen. Arkivert fra originalen (PDF) 6. mars 2016. Besøkt 14. oktober 2015.

Eksterne lenker
---------------

* (en) Ramrods – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Encyclopædia Britannica
 |
***24 karat*** er et norsk sportsrelatert gameshow som gikk på TV3 i 1993. Det var også en svensk og en dansk versjon av programmet. 

Den norske versjonen gikk på TV3 vinteren 1993 med Steffen Tangstad som programleder, og Henriette Lien deltok som danser. Serien var et type gameshow der det var forskjellig temaer innenfor sport som var i høysetet. Vinneren kunne reise hjem med en gullbarre. Hver episode var på 60 minutter inkludert reklame. 

Både NRK og TVNorge forsøkte å skaffe seg de norske rettighetene til konseptet, men seieren gikk til TV3.

Omtale og seertall
------------------

**Norge**  
Programserien hadde en sterk åpning med 410 000 seere, men deretter falt seertallet drastisk. Etter noen sendinger falt det til rundt 150 000, og på slutten av sesongen var det sunket til rundt 60 000. Programmet fikk bare terningkast to av VG.

TV3 hadde satset mange millioner kroner på programmet, som skulle bli kanalens nye fyrtårn, og skulle trekke seere til TV3s andre programmer. Men slik ble det ikke. Steffen Tangstad mente at årsaken til at seerne sviktet programmet var de mange reklameavbruddene. Han mente dette virket irriterende på seerne. Stephanie Campbell, TV3s programsjef i Skandinavia syntes det var uforståelig at programmet ikke ble en suksess i Norge. Hver episode kostet nærmere en halv million å lage.

Programkonseptet ble meget populært i Sverige.

Andre versjoner
---------------

En svensk TV-serie med samme navn gikk på svensk TV 2 i perioden 1990–1994, med totalt 37 episoder. Harald Treutiger var programleder. I det svenske programmet komkurrerte tre lag med to deltakere hver om å vinne ett kilo rent gull. Programmet hadde på det meste fem millioner seere.

Det var også en dansk TV-serie med samme navn i 1993. Det var et Quiz-show med Søren Østergaard som programleder og Martin Arli som assistent. Serien ble spilt inn i Göteborg og ble produsert av MTV Production.

Programkonseptet hadde sitt opphav fra Nederland.

Referanser
----------

1. ↑
2. 1 2  VG, 10. mai 1993, s.45
3. ↑  VG, 1. februar 1993, s.51
4. ↑  haraldtreutiger.com: Tv-Bakgrund Arkivert 25. november 2009 hos Wayback Machine.
Indol-3-eddiksyre, et auxin som forekommer naturlig i planter
**Auxin** er et plantevekststoff som blant annet kan stimulere lengdeveksten i stengler. Auxin blir produsert i skuddspisser og deretter transportert ned i stengelen. I stengelen blir cellene stimulert til å strekke seg og gjøre stengelen lengre. Vekststoffet virker på den måten at cellulosefibrene i celleveggene glir litt fra hverandre. Slik kan fibrene lettere skyves forbi hverandre, og safttrykket gjør at cellen strekker seg.

Auxin er positivt for lengdeveksten, og er viktig for utvikling av frukter. Sammen med andre vekstregulerende stoffer som cytokinin, styrer auxin differensieringen av rot og skudd. Ved å sprøyte tomatplanter kan en få frem frukter uten frø, såkalte partenokarpe frukter. Auxin kan anvendes til å bekjempe ugress i kornåkrer og plener, ettersom dette stoffet i store mengder forstyrrer veksten av tofrøbladete planter, slik at de dør. Korn er enfrøbladet.

Auxin ble oppdaget i 1920-årene, basert på grunnlaget som ble lagt av Charles Darwin og sønnen Francis på slutten av 1800-tallet da de studerte det som er blitt kalt fototropisme. De utførte forsøk med koleoptiler, det aller første som spirer fram fra et gresstrå. Ved å belyse dem fra én side oppdaget de at noe i spissen av dem fikk de til å bøyde seg mot lyset.

Referanser
----------

1. ↑  Berner jr. Endre: fototropisme - botanikk i Store norske leksikon på snl.no. Hentet 16. desember 2021
2. 1 2  Berner, Endre (1994). *Plantefysiologi*. Oslo: Pensumtjeneste. s. 158. ISBN 8213000412.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Universalis **·** Encyclopædia Universalis **·** GND **·** LCCN **·** BNF **·** BNF (data) **·** NKC
 |
**Avaaz** er en internettbasert global aktivistorganisasjon som ble opprettet i januar 2007. Den har særlig markert seg gjennom omfattende underskriftskampanjer. Avaaz' kampanjer fokuserer mellom annet på klimaendringer, bekjempelse av korrupsjon og fattigdom, og arbeid for å fremme menneskerettigheter, fred og konfliktløsning. Avaaz' slagord er "Å lukke gapet mellom den verden vi har og den verden som flest mennesker ønsker seg ". Organisasjonen opererer på 15 språk og hevder at den har over 30 millioner medlemmer i 163 land. Medlemskap vil her si at en person har deltatt i minst en av Avaaz' kampanjer og oppgitt en epostadresse til Avaaz. Antallet støttemedlemmer som hver uke gir penger til Avvaz ligger pr 14 oktober 2012 på 27160 personer.

Navnet Avaaz (persisk: آواز) er hentet fra det persiske ordet for 'stemme' (kan også bety 'lyd' eller 'sang').

Referanser
----------

1. 1 2 3  «About Us».

Eksterne lenker
---------------

* (mul) Offisielt nettsted Rediger på Wikidata

* (en) Avaaz – kategori av bilder, video eller lyd på Commons Rediger på Wikidata
* Avaaz på Twitter Rediger på Wikidata

* Avaaz på Twitter Rediger på Wikidata

* Avaaz på Facebook Rediger på Wikidata

* Avaaz på Instagram Rediger på Wikidata

* Avaaz på YouTube Rediger på Wikidata
**Bjelašnica** er et fjell som ligger sentralt i Bosnia-Hercegovina. Fjellet ligger like sørvest for Sarajevo, ved siden av fjellet Igman. Den høyeste toppen til Bjelašnica er på 2 067 meter. 

Bjelašnica er et populært turiststed for tur– og skigåing og ligger bare 20 minutter utenfor Sarajevo. Under Vinter-OL 1984 ble det holdt flere øvinger ved Bjelašnica, og det står fortsatt mange bygninger fra denne tiden, inkludert hotell og skiområde. 

Nedre del av Bjelašnica er stort sett skogkledd, men det finnes ingen tre over tregrensen på 1 500 meter. Det finnes for øvrig mange turløyper som går opp mot de høyeste toppene, som blir vedlikeholdt av lokale fjellklubber. Fjellets navn stammer sannsynligvis fra *Bijel* som betyr *hvit*.

Eksterne lenker
---------------

* Offisielt nettsted Rediger på Wikidata

* (en) Bjelašnica – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** NKC **·** GeoNames
 |
«**Sjømannsvisa**» er et skillingstrykk som Alf Prøysen samlet inn til visespalten sin i «Magasinet for alle», årgang 1954-1955. Det oppgis ingen opprinnelse eller tekstforfattere. På de fleste skillingstrykk står den bare kalt som «Sjømannsvisa», men den går også under tittelen «Tid at tie, tid at tale». Visa synges vekselsvis med Han og Hun, med Han som solist fra vers 2. Visa er også gjengitt i boka «De gamle visene med Alf Prøysen», utgitt på Forlaget For Alle 1972.

Teksten
-------

**1.**Tid at tie, tid at tale, tid til hat og kjærlighet,  

tiden bør du ei forbale ofte lides tap derved.  

Tiden må man akte nøye, som en bonde sår og pløye  

som soldaten på sin vakt, tiden tages må i akt.  

  

**2.**Nu har jeg tid min søte pike, jeg har leilighet dertil,  

jeg vil deg min mening sige, ikke lenger tie still.  

Om du tenker deg at gifte og din frihetstid omskifte  

må du ikke lenger gå for du svarer meg derpå.  

  

**3.**Jeg vet ei hva jeg skal svare jeg nok ynder din person,  

men først må du meg forklare hva som er din profesjon.  

For det annet vil jeg spørge om du stedse kan forsørge  

deg og meg og vårt avkom, resten kan vi tales om.  

  

**4.**Jeg skal svare på det ene jeg er jo en rask sjømann,  

jeg skal lett vårt brød fortjene ut på sjø og salten vann.  

Ondt og godt må den fordøye som skal havets bølger pløye  

Gud han vet hvor det vil gå dersom konen føde må.  

  

**5.**Om jeg tager meg en bonde deres vesen jeg forstår,  

en som er ei av de onde om han tager seg en tår.  

Eller kanskje jeg meg fester enten til en skolemester  

til en skredder eller smed, som jeg stedse kan få se.  

  

**6.**Men en sjømann best jeg liker og vil gjerne ha til mann,  

men du har vel andre piker når du er i fremmed land.  

Undres hvordan du deg skikker om du elskes eller drikker  

eller lystig spiller kort så fortjenesten går bort.  

  

**7.**Slike må regnes ei så nøye men slåes hen i vær og vind  

hva du ikke ser for øyet ei forstyrres vil ditt sinn.  

Bort med slike stolte griller som du nu deg forestiller,  

vil du ha meg så si ja ellers reiser jeg herfra.
**Presidentvalget i Chile 2005** skulle velge ny president i Chile for en periode på fire år. Tidligere var den chilenske presidentperioden seks år, men denne ble redusert til fire i 2005. Valget ble gjennomført i to omganger. Første valgomgang ble avholdt den 11. desember 2005 mens andre valgomgang ble avholdt 15. januar 2006. Etter første valgomgang skulle man velge mellom Michelle Bachelet og Sebastián Piñera. I andre valgomgang vant Bachelet med nesten 54% av stemmene. Hun ble dermed Chiles første kvinnelige president. Bachelet ble innsatt som president Ricardo Lagos etterfølger den 11. mars 2006.

De opprinnelige kandidatene
---------------------------

### Michelle Bachelet

Regional oppslutning for Bachelet ved presidentvalget. En mørkere farge angir høyere oppslutning.
Bachelet var forsvarsminister i regjeringen Lagos. Anses av mange som en favoritt. Gikk videre med 46% av stemmene den 11. desember. I andre omgang oppnådde hun 53,5% av stemmene og ble valgets vinner.

### Sebastián Piñera

Kandidat fra høyresiden. Konkurrerte med Joaquin Lavin om stemmene fra høyresiden. Ble nummer to med 26% av stemmene i første valgomgang.

### Joaquín Lavín

Kandidat fra høyresiden. Tapte valget i 1999 mot Ricardo Lagos.

### Tomás Hirsch

Kandidat fra venstresiden. Fikk 0,5% av stemmene i 1999 mens han denne gang oppnådde en oppslutning på 5%.
Utsikt fra Thessaloniki over Thermaikosbukta mot fjellet Olympos
**Thermaikosbukta** er ei bukt i Egeerhavet like sør for prefekturet Thessaloniki i Hellas, øst for Pieria og Imathia, og vest for Khalkidiki. Bukta har en lengde på 100 km og er på det breieste 65 km. I nordøst er den smalere og danner Salonikibukta på rundt 16 ganger 8 km. Byen Thessaloniki ligger innerst i bukta.

Bukta er oppkalt etter den antikke byen Therma, som lå ved kysten av bukta.

Landskapet rundt bukta er fjell- og myrlendt. Elva Gallikos renner ut i Salonikibukta, mens Pineios, Aliákmon og Axios munner ut i Thermaikosbukta. Loudias er regulert til kanal.

På Pieríasletta i vest ligger byen Kateríni med havna Paralía. Nord for Paralía finnes det saltsletter. I 1937 sto en skipskanal over Kassandra-halvøya i øst ferdig. Den forbinder Thermaikosbukta med Kassandrabukta.

Referanser
----------

1. 1 2 3 4  «Gulf of Thérmai», *Encyclopaedia Britannica*. Lest 19. oktober 2015
2. ↑  Richard A. Tomlinson: *From Mycenae to Constantinople. The Evolution of the Ancient City*, London: Routledge, 1992, s. 123.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames
 |
Castell i Vilafranca del Penedès
**Castell** (katalansk for «tårn»; uttale: [kəsˈteʎ]) er et tårn av mennesker som bygges under ulike feiringer i Catalonia, Valencia-regionen, Balearene og Roussillon. Tradisjonen oppsto under Ball dels Valencians-arrangementene i Valls, nær byen Tarragona, i Catalonia, og er først dokumentert i 1712. På 1700-tallet spredte den seg til nærliggende landsbyer og byer, og på midten av 1900-tallet ble skikken populær i resten av Catalonia og områdene rundt. 16. november 2010 ble *els castells* («tårna») oppført på UNESCOs liste over mesterverker i muntlig og immateriell kulturarv.

I et castell medvirker en forholdsvis stor gruppe menn og kvinner i alle aldre og med ulike fysiske egenskaper. De trener som regel hele året for å delta i konkurranser og oppvisninger. I basen (*la pinya*) til hvert castell deltar dessuten venner, familiemedlemmer, tilhengere og spontane tilskuere som samler seg i *colla de castellers*. En person som deltar i bygginga av et castell kaller *casteller*. Mens tårnet reises og tas ned, spilles det musikk som reflekterer tårnets utvikling. Musikkstykket kalles *Toc de Castells*, og spilles av fløyter og timbales.

Referanser
----------

1. ↑  «Close-Up: Catalonia's human towers», *BBC News*, 14. november 2010.
2. ↑  «Los 'castells', Patrimonio de la Humanidad», *El País*, 16. november 2010.
3. ↑  Castells hos UNESCO

Eksterne lenker
---------------

* (en) Castellers – kategori av bilder, video eller lyd på Commons Rediger på Wikidata

* (en) Casteller – galleri av bilder, video eller lyd på Commons Rediger på Wikidata
* Katalansk–engelsk ordliste for castell-uttrykk
Gdańskbukten
Gdańskbukten
**Gdańskbukten** (polsk *Zatoka Gdańska*, tysk *Danziger Bucht*, kasjubisk *Gduńskô Hôwinga*) er en bukt av den sørøstlige del av Østersjøen, mellom Polen og Russland. 

Gjennomsnittsdybden er om lag 70 m, mens den maksimale dybden er 118 m.[] Saliniteten utgjør mellom syv og åtte promiller.[] Buktkysten omfatter to veldig lange landtunger – Hel-halvøyen og Wisłaneset. Den første danner Puck-bukten, den andre – Wisła-lagunen.

De største havnene og kystbyene er Kaliningrad, Gdańsk, Gdynia, Puck, Sopot, Hel, Primorsk og Baltijsk.

Litteratur
----------

* Egbert Kieser: *Danziger Bucht 1945. Dokumentation einer Katastrophe.* Heyne, München 1984, ISBN 3-4530-1885-0
* Doris Kremser (utg.): *Die Belastung der Danziger Bucht – ein europäisches Problem globaler Bedeutung: Textsammlung zur Tagung "Konzepte, Verfahren und Realisationsmöglichkeiten Zukunftsorientierter Gewässerreinhaltung am Beispiel der Danziger Bucht und des Zugehörigen Küstenbereichs".* Gdynia, 4.–15. März 1991, ISBN 978-3-814-20417-8

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** GeoNames
 |
*Må ikke forveksles med Kundah II vannkraftverk i samme område.*

**Kundah vannkraftverk**, eller ***Kundah I***, er et vannkraftverk i Nilgirifjellene i delstaten Tamil Nadu i det sørvestlige India. Anlegget er plassert nordøst for Coimbatore og sørøst for Mysore. Reservoarene er plassert i Emerald og Avalanche – to sideelver helt øverst i Kundah River som igjen renner ut i Bhavani River østover, og med én demning i hver høytliggende sideelv. Det tilføres også noe vann fra et antall mindre demninger, deriblant øvre Bhavani. Avalanche-demningen ligger nesten 2.000 meter over havet.

Anlegget består av 6 kraftstasjoner som får tilførsler fra disse to demningene, med kilder i mer enn 2.400 meter høye fjell, hvorav det høyeste er Kolari Betta på 2.629 meter (8.624 fot). Installert effekt er 555 MW. Kraftanlegget er bygget med bistand fra Canada.

Lengre nede i Bhavani-elva ligger Kundah II vannkraftverk med bare 175 MW effekt.

Se også
-------

* Liste over verdens største vannkraftverk

Eksterne lenker
---------------

* Energy Overview of India – Global Energy Network Institute
**Kunfehértó** er en landsby i Bács-Kiskun, et fylke i det sørlige Ungarn. Landsbyen ligger midt mellom byene Kiskunhalas og Jánoshalma, ca 50km fra grensen til Serbia. På den ene kanten av landsbyen, som er den eneste veien inn til Kunfehértó, ligger jernbanestasjonen. Noen hundre meter utenfor den andre kanten av landsbyen finnes et område med sommerhus og en innsjø. Det ungarske ordet for innsjø er tó. I mange år hadde dette ferieområdet besøk av et høyt antall turister fra Tyskland, Nederland og Østerrike, men de siste ti årene har disse vært nesten fraværende grunnet den økende interessen for Balatonsjøen og andre større reisemål i Ungarn forøvrig. Den årlige ølfestivalen med sine konserter, oppvisninger og fornøyelser tiltrekker likevel en stor mengde ungarere fra fylket og resten av landet.

Innbyggere i Kunfehértó livnærer seg for det meste på jordbruk, håndverk og gründervirksomhet.

På grunn av fraflytting til større byer har landsbyen opplevd en negativ befolkningsvekst de siste årene, og per 1. januar 2008 var det 2119 innbyggere.

Historie
--------

Det var først i 1948 at idéen om å etablere en bosetning ble offentliggjort. Før dette var området der landsbyen ligger i dag preget av beitemark og steppelandskap, også kalt puszta. Før man delte opp området i tomter i 1950, fantes det bare en jernbanestasjon og skole for bebyggerne i området. I begynnelsen, perioden 1950 til 1953 ble det bygget 180-190 hjem, mens rådhuset, barnehage og posthuset ble bygget de påfølgende årene. Etter at to forslag til navn på landsbyen ble presentert, ble Bácsfehértó valgt i 1951, men i 1952 ble dette endret til Kunfehértó.

Eksterne lenker
---------------

* Kunfehértó

|  |  |
| --- | --- |
| Oppslagsverk/autoritetsdata | GeoNames
 |
**Kunama** er navnet på en etnisk gruppe tilhørende nilotfolket som hovedsakelig lever i Eritrea og Etiopia og særlig i den sørvestlige delen i Gash-Barka-regionen i Eritrea. Rundt 80 prosent av folket er i Eritrea, men utgjør likevel ikke mer enn kun 2 prosent av hele den eritreiske befolkningen og er således en av de minste etniske gruppene. Rundt regnet 100 000 kunamaere lever i de fjerntliggende og isolerte området mellom elvene Mereb (Gash) og Tekezé (Setit) nær grensen av Etiopia. Den eritreisk-etiopiske krig (1998–2000) tvang rundt 4 000 kunamaere til flykte fra sin hjem og inn i Etiopia. Som flyktninger lever de i en anspent område ved grensen og i nærheten av den omstridte grensebyen Badme. I 2007, i henhold til en etiopisk folketelling, hadde antallet kunamaere sunket til 2 976 da de øvrige hadde migrert videre andre etiopiske regioner.

Folket og landet
----------------

Kunamaene snakker et nilosahariske språk som ikke er beslektet med de dominerende språkene i Eritrea og Etiopia. Selv om en del av dem fortsatt praktiserer tradisjonelle trosforestillinger, har de fleste av dem gått over til fremmede religioner som kristendom eller islam. De fruktbare slettene på Gash-Setit, også kjent som Gash-Barka, er den regionen hvor kunamaene tradisjonelt har bodd og som tidvis er blitt referert til som «Eritreas brødkurv». Tidligere var de nomader, men i dag er de fastboende bønder. Historisk har de vært dominert av andre etniske grupper og ofte tvunget fra sine tradisjonelle områder. Den offisielle politikken til myndighetene i Eritrea er at alt land er statens eiendom og myndighetene foretrekker store, kommersielle gårder.

Media
-----

En prisbelønt dokumentarfilm, *Home Across Lands*, har kronikkert reisen til nylig ankomne kunamaflyktninger mens de strevet med å bli selvhjulpen og selvstendige i et nytt land. Rettledning i deres overgang er et eget agentur for ny bosetting, amerikanske International Institute of Rhode Island. Agenturet har knyttet dem til de ressurser som de trenger i etableringen av et nytt samfunn.

Referanser
----------

1. ↑   «Forgotten People: The Kunama of Eritrea and Ethiopia», *Refugees International*; nettside speilet hos *Archive.org*
2. ↑   Census 2007, tabell 5
3. ↑   «Kunama in Eritrea», Joshua Project
4. ↑   Dokumentarens nettsted Arkivert 30. juli 2009 hos Wayback Machine.

Eksterne lenker
---------------

* «Political and Cultural History of the Kunama people», ved Alexander Naty.
* «Eritrea: Information on the Kunama ethnic group», *RefWorld*, UNHCR
* «Kunama and Nara», *World Directory of Minorities and Indigenous Peoples*

|  |  |
| --- | --- |
| Oppslagsverk/autoritetsdata | LCCN
 |
Kuna Yalas flagg, som erstatta et tidligere flagg i 2010.
Kuna Yalas beliggenhet i Panama
**Kuna Yala** er et autonomt territorium (*comarca*) nordøst i Panama. Det styres av det indianske kuna-folket, som tok makten etter en revolusjon i 1925. Områdets autonome status ble offisiell i 1930. Dagens comarca ble dannet i 1938.

Kuna Yala hadde i 2014 et beregnet folketall på 41 546. Arealet er på 2340,7 km². Hovedstaden er El Porvenir. Nesten alle innbyggerne bor på San Blas-øyene.

Navnet Kuna Yala betyr «Kuna-land» eller «Kuna-fjellet» på språket kuna.

Turisme er i dag en viktig inntektskilde i Kuna Yala. San Blas-øyene er et særlig populært turistmål.

Referanser
----------

1. ↑  *Estimación de la población total en la República, por provincia y comarca indígena, según sexo y grupos de edad: al 1 de julio de 2014* Arkivert 10. oktober 2016 hos Wayback Machine. Instituto Nacional de Estadística y Censo.

Eksterne lenker
---------------

* (en) Kuna Yala – kategori av bilder, video eller lyd på Commons Rediger på Wikidata

| * v
* d
* r
Panamas administrative inndeling |
| --- |
| Provinser | Bocas del Toro **·** Chiriquí **·** Coclé **·** Colón **·** Darién **·** Herrera **·** Los Santos **·** Panamá **·** Veraguas | Panamas flagg |
| Urbefolkningsregioner | Emberá **·** Kuna Yala **·** Ngäbe-Buglé |
| ISO 3166-2:PA |


|  |  |
| --- | --- |
| Oppslagsverk/autoritetsdata | VIAF **·** GeoNames **·** MusicBrainz
 |
***Kunden har alltid rett*** er et norsk humorprogram som gikk på NRK fra 1964 til 1966. Programmene besto av en rekke sketsjer. Det ble ledet av Harald Tusberg og regissert av Harald Heide-Steen jr. Rolv Wesenlund var en tid med, og Odd Geir Sæther var fotograf. Serien var produsert av Nandor Hamzas og var hans debut i NRK. Programmet gikk på lørdager.

Johnny Bergh (med hatt), Nandor Hamza (viser klokka) og Stein Roger Bull (med hendene i bukselommene) fotografert utenfor en opptatt telefonkiosk i forbindelse med innspillingen av en episode i 1965. Foto: Henrik Ørsted/Oslo bymuseum 
Innholdet var parodier over problemer man har som forbruker og samfunnsborger. I 1964 ble det sendt episoder den 18. april, 30. mai, 27. juni og 12. september (med Jack Fjeldstad i en parodi over Dagsrevyen). I 1965 var det 13. mars og 12. juni.

I den siste episoden 29. januar 1966 var det litt om selvangivelsen, men mest kom fra Røros der det var VM i sparkstøtting. Skuespillerne var Elsa Lystad, Kari Simonsen, Svein Byhring, Sverre Wilberg og Joachim Calmeyer, samt Wesenlund og Heide-Steen jr.

Eksterne lenker
---------------

* (en) *Kunden har alltid rett* på Internet Movie Database Rediger på Wikidata
* Hele serien på NRK Nett-TV
**Kunderelasjonshåndtering**, på engelsk **customer relationship management** (**CRM**), er en markedsføringsteori som omhandler styring av kunder og kunderelasjoner i en virksomhet. Et CRM-system er et elektronisk informasjonssystem som støtter slik markedsføring med arbeidsprosesser og programvare.

Atferdsdata fra kundedatabasen kan bidra til mer finmasket og sikker viten om hvordan ulike kundegrupper reagerer på prisendringer og produktforbedringer. Kunderelasjonshåndteringen blir et verktøy for å organisere kundeforholdene, og gjør det mulig å skreddersy nye tilbud til kundene.

CRM-systemer
------------

#### Hensikt

CRM brukes for å beholde og utvikle kunderelasjoner.

Et moderne CRM-system gir normalt støtte for prosesser innen markedsføring, salg, og kundeservice. Det skal også bidra til å ta vare på eksisterende kunder og profesjonalisere kundereisen. En del av prinsippene for bruk av CRM stammer fra teorier om relasjonsmarkedsføring fra markedsføringprofessoren Christian Grönroos på slutten av 1980-tallet.

Systemet kan levere analyser av de mest lønnsomme kunder og produkter. Systemet gjør det også enklere om flere personer behandler samme kunde.

#### Bruksområder

I bedriftsmarkedet (såkalt «B2B») er CRM-systemer ofte rene arbeidsverktøy for oppsøkende selgere. I forbrukermarkedet er oftere CRM-systemene brukt av kundesentre, og gjerne koblet med lojalitetsprogrammer hvor kundens kjøp og preferanser er lagret.

I småbedrifter kan CRM-systemet begrense seg til en adresseliste med mulighet for å knytte til e-post, dokumenter og avtaler. Større CRM-systemer kan inneholde undersøkelsesverktøy og beregninger av lønnsomheten ved ulike markedsføringstiltak. Organisasjoner kan ha tilpassede medlemskaps-registre, med mer fokus på abonnements-forholdet.

#### Leverandører

Gartner utpekte i 2018 Salesforce, Microsoft, og Pegasystems som de tre ledende aktører innen CRM-området.

Markedet for CRM-systemer preges av en rekke store aktører, som i stadig større grad tilbyr CRM-systemer levert som en tjeneste (Programvare som tjeneste). Det er fortsatt mulig å anskaffe CRM-systemer til lokal installasjon, men denne form for leveranser blir stadig mindre vanlig.

Referanser
----------

1. ↑  Infotjenester AS. «Daglig leders ABC». [*død lenke*]
2. ↑  «Gartner’s 2018 Magic Quadrant for CRM | Zendesk». *Zendesk* **(engelsk)**. Besøkt 8. september 2018.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** NDL **·** NKC
 |
*Camul* (Kumul) vist i Asia, mellom *Samarchand* og *Cataio*, på et kart fra 1570 av Abraham Ortelius
Byen Kumuls eller Hamis beliggenhet (rosa) og resten av prefekturet av samme navn (gult)
**Hami**, på uigursk: **Kumul** (kinesisk: 哈密; pinyin: *Hāmì*; uighursk: قۇمۇل / *Kumul*) er et byfylke i prefekturet Kumul i den autonome region Xinjiang i Folkerepublikken Kina.

Befolkningen var på 364 796 innbyggere i 1999, med selve småbyen Hami på 142 112 innbyggere i 2007.

Området er kjent i Kina for sine meloner.

Navn
----

Staden heter *Qumul* eller *Qomul* på uigursk. 

Et av de eldste belagte kinesiske navnene er *Kūnmò* 昆莫. I dokumenter fra Handynastiet ble byen kalt *Yīwú* 伊吾 eller *Yīwúlú* 伊吾卢, under Tangdynastiet ble den kalt *Yīzhōu* 伊州; under Yuandynastiet transkriberte man det mongolske navnet for stedet, *Qamil*, til kinesisk som *Hāmìlì* 哈密力. Fra Mingdynastiet og fremover er Qumul kjent som *Hāmì* 哈密.

Den portugisiske jesuitten Bento de Góis gav informasjon til sin italienske medbror pater Matteo Ricci som i 1605 nedtegnet navnet som *Camul*.

Kulturminner
------------

En rekke arkeologiske funnsted innen byfylket Kumul ble i 2001 og 2006 oppført på Folkerepublikken Kinas liste over kulturminner: 

* De buddhistiske klosterruiner i Baiyanggou (*Baiyanggou Fosi yizhi*)
* Yanbulaq-gravene (bronsealderen, tidlig jernalder) (*Yanbulake gumuqun*)
* Wubao-gravene (bronsealderen) (*Wubao muqun*)
* Gravene til Hamis muslimske konger (*Hami Hui wangmu*)

Referanser
----------

1. ↑  National Population Statistics Materials by County and City - 1999 Period, *i* China County & City Population 1999, Harvard China Historical GIS
2. ↑  «World Gazetteer om Hami». Arkivert fra originalen 27. september 2007. Besøkt 13. juli 2011.

Eksterne lenker
---------------

* Lokalregjeringens hjemmesider
* Les tombeaux des rois musulmans de Hami (Kumul)
* Bykart Arkivert 10. mai 2008 hos Wayback Machine.
* Wubao cemetery
* Hami Innenstadt, Tianshan Beilu-Straße

|  |  |
| --- | --- |
| Oppslagsverk/autoritetsdata | GeoNames
 |
Cupen var fra 1947 til 1991 oppkalt etter den jugoslaviske presidenten Josip Broz Tito
**Den jugoslaviske cupen i fotball** (serbokroatisk: Kup Jugoslavije / Куп Југославије) var en av de to største fotball begivenhetene i Jugoslavia. Cupen var mellom 1923 og 1940 kjent som **Kong Alexander Cupen** (serbokroatisk: Kup Kralja Alexandara / Куп Краља Александра) Men ble kjent som **Marshal Tito cupen** (serbokroatisk: *Kup maršala Tita / Куп маршала Тита)* fra 1947 til 1991. Cupen ble spilt etter at alt ligaspill var ferdig.

Format
------

Når cupen ble spilt som en del av Kongeriket Jugoslavia ble cupen holdt ujevnt og spillere spilte for regionale lag og klubber. Det vil si at for eksempel spillere som spilte for en klubb i Beograd kunne bli valgt ut til å spille for Beograd XI med andre spillere fra andre lag i Beograd. Bare spillere som hadde statsborgerskap hos Jugoslavia fikk spille i cupen.

Når cupen ble spilt som en del av Den sosialistiske føderale republikken Jugoslavia fikk vær eneste fotballklubb i Jugoslavia muligheten til å delta i cupen. Cupen begynte med at klubbene i de laveste divisjonene spilte en kamp mot hverandre hvor taperen automatisk røk ut av cupen. Lagene som deltok i Jugoslavias førsteliga fikk automatisk begynne å spille i 16-delsfinalene, mens lagene fra lavere divisjoner gikk gjennom flere runder for å spille som de andre 16 i 16 dels finalen. Når 16 dels finalen var nådd endret cupen formaten seg, nå spilte hvert lag to kamper mot motstanderen, en hjemmekamp og en bortekamp. Slik gikk det helt til finalen hvor bare en kamp ble spilt.

Vinnere av cupen
----------------

### Kongeriket Jugoslavia

| Sesong | Vinner |
| --- | --- |
| 1923 | HASK Zagreb |
| 1924 | Zagreb XI |
| 1925 | Zagreb XI |
| 1926 | Zagreb XI |
| 1927 | Beograd XI |
| 1928 | Ukjent |
| 1930 | Ukjent |
| 1934 | BSK Beograd |
| 1936 | SK Jugoslavija |
| 1949 | HŠK Građanski Zagreb |
|  |  |

* HASK Zagreb **(1)**
* Zagreb XI **(4)**
* Beograd XI **(1)**
* BSK Beograd **(1)**
* SK Jugoslavija **(1)**
* HŠK Građanski Zagreb **(1)**

### Den sosialistiske føderale republikken Jugoslavia

Cupen ble spilt hver eneste sesong fra 1947 til 1991/92, under er en liste med klubbene med mest cup titler:

* Røde stjerne Beograd **(12)**
* HNK Hajduk Split **(9)**
* Dinamo Zagreb **(7)**
* FK Partizan **(6)**
* OFK Beograd **(4)**
* FK Velež **(2)**
* NK Rijeka **(2)**
* Borac Banja Luka **(1)**
* FK Vardar **(1)**

Se også
-------

* Jugoslaviske førsteligaen i fotball
Borgen i Wiener Neustadt
**Theresianische Militärakademie** (*MilAk*) er en krigsskole for utdannelse av offiserer i Østerrike. Det har sete i borgen i Wiener Neustadt.

Æretavle i spisesalen

Historie
--------

Theresianische Militärakademie ble grunnlagt av keiserinne Maria Theresia den 14. desember 1751. Keiserinnen gav den første kommandanten, feltmarskalk grev Leopold Josef Daun, oppdraget «*Mach' er mir tüchtige Officirs und rechtschaffene Männer darauß*». Det er det eldste eksisterende militærakademiet i verden. Opprinnelig tok det opp 100 adelige og 100 borgerlige hvert år. Betegnelsen «militærakademi» fikk institusjonen da den ble slått sammen med kadettenes planteskole i 1769. Utdannelsestiden var dengang elleve år, som siden gradvis er redusert til tre.

Den berømte steiriske prinsen erkehertug Johann var i 44 år overdirektør for militærakademiet, fra 1805 til 1849.

Eksterne lenker
---------------

* Theresianische Militärakademie
* Vereinigung Alt-Neustadt

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC **·** NKC
 |
***Himmelrand*** er et musikkalbum med Uranienborg Vokalensemble under ledelse av kantor Elisabeth Holte, organist Inger-Lise Ulsrud og sopranen Matilda Sterby. Albumet ble spilt inn i Uranienborg kirke, og lanseringskonserten fant sted der 1. september 2016.

Bak innspillingen står plateselskapet 2L, og produsent var Morten Lindberg. CDen inneholder eldre salmer ved siden av nykomponerte arrangementer av de komponistene Marianne Reidarsdatter Eriksen, Ola Gjeilo og Ørjan Matre.

Vokalensemblet ble i 2016 nominert til Grammy i klassen for beste korfremførelse for denne CDen.

Sporliste
---------

1: «Jerusalem, Jerusalem», orgelimprovisasjon ved Inger-Lise Ulsrud.
2: «Jerusalem, Jerusalem», tekst av Lina Sandell, oversatt av Anders Hovden. Melodi av Charles Hubert Hastings Parry, arrangert av George Thomas Thalben-Ball.
3: «Med Jesus vil eg fara», tekst av Elias Blix til en folketone fra Sunnmøre. Arrangert av Henning Sommerro. Solist er Ragnfrid Lie.
4–6: «Kom regn. Kom fred. Kom trøst», tekst av Josua Stegmann, oversatt av Hans Adolph Brorson. Musikk av Johann Anastasius Freylinghausen / Marianne Reidarsdatter Eriksen. Solist er Marianne Reidarsdatter Eriksen.
7: «Kvar er du, Gud? Kvar finn vi deg?», tekst av Edvard Hoem, melodi av Henrik Ødegaard.
8: «Gud, la vårt hovmod briste», orgelimprovisasjon ved Inger-Lise Ulsrud.
9: «Gud, la vårt hovmod briste», tekst av Svein Ellingsen og melodi av Johann Abraham Peter Schulz. Arrangert av Max Reger.
10: «Ja, vi elsker dette landet», tekst av Bjørnstjerne Bjørnson, melodi av Rikard Nordraak. Arrangert av Rasmus Thaarup.
11: «O Jesus, du som fyller alt i alle», tekst og melodi av Aage Samuelsen. Arrangert av Magnar Åm. Solister: Matilda Sterby og Marianne Reidarsdatter Eriksen.
12: «Se, solens skjønne lys og prakt», tekst av Christian Scriver / Birgitte Christine Kaas, til en folketone fra Valdres. Arrangert av Trond Hans Farner Kverno.
13: «Der sola renn i himmelrand», tekst av Caelius Sedulius / Arve Brunvoll, melodi av Ørjan Matre.
14: «Solrenning sæle», orgelimprovisasjon ved Inger-Lise Ulsrud.
15: «Solrenning sæle», tekst av Matias Skard til en folketone fra Ryfylke, arrangert av Ola Gjeilo.
16: «Dypt heller året», tekst av Caspar Johannes Boye, melodi av Carl Nielsen, arrangert av Paul Hellmuth. Solist er Matilda Sterby.
17: «I dine hender, Fader blid», tekst av Nikolaus Selnecker / Basilius Förtzsch, oversatt av Jesper Swedberg og Magnus Brostrup Landstad. Melodi ved Trond Hans Farner Kverno.

Kilder
------

* Om CDen på vokalensemblets hjemmesider Arkivert 19. september 2020 hos Wayback Machine.. Sett 2. november 2018.
* Uranienborg Vokalensemble er nominert i klassen for beste korfremførelse Flydal, Lars O.: «Uranienborg Vokalensemble er nominert til Grammy» i *Vårt Land*7. desember 2016. Sett 2. november 2018.
* Albumet på lawostore.no[*død lenke*]. Sett 2. november 2018.


|  |  |
| --- | --- |
| Oppslagsverk/autoritetsdata | MusicBrainz
 |